ddrg/super_eurlex huggingface dataset:
16.

konštatuje, že informačná a propagačná politika EÚ by mala mať tri hlavné ciele: na miestnom a regionálnom trhu by mala so zreteľom na hospodársku revitalizáciu a sociálne posilnenie života na vidieku zdôrazňovať rozmanitosť a čerstvosť výrobkov a blízkosť výrobcov k spotrebiteľom; na vnútornom trhu by mala so zreteľom na zvýšenie produkcie a podporu spotreby európskych výrobkov v plnej miere využívať prínosy európskeho priestoru bez hraníc a 500 miliónov zákazníkov; na vonkajších trhoch by mala využívať prísne normy, ktoré dodržiava európsky model výroby s cieľom dosiahnuť vyššiu pridanú hodnotu agropotravinárskeho sektora;
7.

poukazuje na rozmanitosť v rámci sociálneho hospodárstva; zdôrazňuje, že rozvoj nových rámcov na úrovni EÚ by mal byť pre podniky dobrovoľný a malo by mu predchádzať posúdenie vplyvu, v ktorom by sa zohľadnila existencia rôznych modelov sociálneho podnikania v členských štátoch; zdôrazňuje, že akékoľvek opatrenia by mali preukázať celoeurópsku pridanú hodnotu;
1.

predkladá Rade tieto odporúčania: a) Rada by mala okamžite začať postup prijímania uvedených návrhov rozhodnutí; b) na tento účel by mala Rada konzultovať s Európskym parlamentom týchto osem návrhov rozhodnutí; c) v záujme európskych občanov, ktorí by mali prospech z prijatia týchto rozhodnutí, by mala Rada prestať narušovať riadne fungovanie Európskej únie z pochybných právnych dôvodov;
2.

preto zdôrazňuje potrebu globálneho a koordinovaného prístupu k týmto problémom na úrovni EÚ prostredníctvom vypracovania komplexnej stratégie EÚ pre počítačovú bezpečnosť, ktorá by mala poskytovať spoločnú definíciu počítačovej bezpečnosti a obrany a toho, v čom spočíva kybernetický útok súvisiaci s obranou, ako aj spoločnú operačnú víziu a mala by zohľadňovať pridanú hodnotu existujúcich agentúr a orgánov, ako aj osvedčené postupy tých členských štátov, ktoré už majú národné stratégie počítačovej bezpečnosti; zdôrazňuje rozhodujúci význam koordinácie a vytvárania synergií na úrovni Únie s cieľom pomáhať pri kombinovaní rozličných iniciatív, programov a vojenských i občianskych aktivít; zdôrazňuje, že táto stratégia by mala zabezpečovať flexibilitu a mala by sa pravidelne aktualizovať s cieľom prispôsobovať sa rýchlo sa meniacej povahe kybernetického priestoru;
16.

vyzýva členské štáty, aby uvažovali o podpísaní tzv. Paktu sociálnych investícií, prostredníctvom ktorého by stanovili investičné ciele a vytvoril by sa posilnený kontrolný mechanizmus zameraný na zlepšenie úsilia o splnenie cieľov stratégie Európa 2020 v oblasti zamestnanosti, sociálnych vecí a vzdelávania; domnieva sa, že tento tzv. Pakt sociálnych investícií by podobne ako tzv. Pakt Euro Plus obsahoval zoznam konkrétnych opatrení vo forme sociálnych investícií, ktoré musia členské štáty uskutočniť v stanovenej lehote v záujme dosiahnutia cieľov v oblasti zamestnanosti, sociálnych vecí a vzdelávania v súlade s ročným prieskumom rastu a národnými vnútroštátnymi programami reforiem; zastáva názor, že tieto kroky by mali podliehať pravidelnému dohľadu, pričom Európska komisia a Európsky parlament by mali zohrávať dôležitú úlohu spolu s účasťou všetkých relevantných útvarov Rady;
17.

vyzýva podpredsedníčku/vysokú predstaviteľku, aby navrhla praktické opatrenia a usmernenia na zabezpečenie účinnej reakcie v prípade, ak by členský štát uplatnil doložku o vzájomnej obrane, ako aj analýzu úlohy inštitúcií EÚ, ak by sa uplatnila táto doložka; domnieva sa, že so zreteľom na povinnosť členských štátov poskytnúť pomoc a podporu, a tým si navzájom prejaviť politickú solidaritu, by sa malo zabezpečiť rýchle rozhodnutie v Rade na podporu napadnutého členského štátu; domnieva sa, že konzultácie v súlade s požiadavkou článku 32 ZEÚ by mali slúžiť na tento účel bez toho, aby bolo dotknuté právo jednotlivých členských štátov zaistiť si v čase medzitým vlastnú sebaobranu;
3.

domnieva sa, že úloha a právomoci Výboru pre petície by sa uplatňovali čo najlepším spôsobom a jeho viditeľnosť, účinnosť, zodpovednosť a transparentnosť by sa čo najviac posilnili, ak by sa zlepšili prostriedky umožňujúce predkladať otázky, ktoré sú dôležité pre európskych občanov, v pléne a ak by sa posilnili možnosti predvolať si svedkov, viesť vyšetrovania a usporiadať vypočutia na mieste;
10.

upozorňuje na význam madridských kritérií (ako boli definované na zasadnutí Európskej rady v Madride v roku 1995), v ktorých sa zdôrazňovala schopnosť kandidátskych krajín efektívne uplatňovať pravidlá a postupy EÚ; zastáva názor, že zásada prísnej podmienenosti vyžaduje účinné hodnotenie pokroku kandidátskej a potenciálnej kandidátskej krajiny pri preberaní a vykonávaní reforiem na základe jasného súboru kritérií v každej fáze procesu a že krajiny, ktoré sa usilujú o pristúpenie k EÚ, by mali prejsť z jednej fázy do druhej len vtedy, ak splnili všetky podmienky v každej fáze; zdôrazňuje, že s cieľom zvýšiť dôveryhodnosť a efektívnosť stratégie rozširovania musia aj členské štáty dôsledne rešpektovať a dodržiavať kodanské kritériá, aby sa zabránilo tomu, že od kandidátskych krajín sa bude vyžadovať plnenie noriem, ktoré sú prísnejšie ako normy, ktoré sa uplatňujú v niektorých členských štátoch EÚ; zdôrazňuje, že je dôležité jasnejšie vymedziť jednotlivé fázy a pre celý proces stanoviť transparentné a spravodlivé referenčné kritériá, na základe ktorých by sa mali všeobecné kritériá členstva premeniť v konkrétne kroky smerujúce k pristúpeniu, a vyhodnotiť, či sú potrebné požiadavky splnené, a tiež nestanovovať alebo nesľubovať dátum pristúpenia, ak sa ešte nedokončili rokovania; zdôrazňuje, že by malo byť jasné aj to, že je potrebné udržať dosiahnutú referenčnú hodnotu a že posun späť by mal vyvolať primeranú reakciu tých, ktorí referenčné hodnoty stanovili;
35.

zdôrazňuje, že účinná prevencia vyžaduje nepretržité monitorovanie dôsledného dodržiavania najprísnejších noriem a postupov pri vŕtaní a údržbe vrtu; domnieva sa, že príslušným orgánom by mali byť zasielané správy o dokončení vrtu; zdôrazňuje, že priemyselné, ako aj príslušné orgány by mali vo všetkých fázach zabezpečovať pravidelnú kontrolu kvality celistvosti cementového obloženia a v spolupráci s dodávateľmi pitnej vody aj odber základných vzoriek podzemnej vody, aby sa kontrolovala kvalita pitnej vody; poukazuje na to, že si to vyžaduje značné ľudské zdroje a technické odborné poznatky na všetkých úrovniach;
—

so zreteľom na uznesenia, ktoré prijalo SPZ v Lomé (v novembri 2011) o: vplyve Lisabonskej zmluvy na partnerstvo AKT – EÚ; vplyve dlhu na financovanie rozvoja v krajinách AKT; začleňovaní osôb so zdravotným postihnutím do spoločnosti v rozvojových krajinách; potravinovej kríze v Africkom rohu, najmä v Somálsku; a vplyve arabskej jari na susedné subsaharské štáty (10),
F.

keďže za vlády plukovníka Kaddáfího pracovalo v Líbyi 1,5 až 2,5 milióna cudzincov; keďže od začiatku oslobodzovacieho hnutia, ktoré vypuklo 17. februára 2011, boli mnohí migranti donútení vstúpiť do žoldnierskych skupín pod Kaddáfího vládou a veľké percento z nich je teraz zadržiavaných bez procesu, alebo utieklo z krajiny; keďže podľa Medzinárodnej organizácie pre migráciu (IOM) z krajiny utieklo do susedných štátov ešte do konca novembra 2011 približne 8 00 000 migrantov, no mnohí z nich sa vrátili, a ďalší zasa medzičasom prišli;
44.

odporúča, aby vysoká predstaviteľka založila tento mechanizmus na rozpoznaní potenciálneho rizika porušenia medzinárodných štandardov v oblasti ľudských práv partnerskou krajinou tým, že sa do doložky začlenia konkrétne prvky funkčného systému „včasného varovania“, a na zriadení stupnicového rámca vychádzajúceho z konzultácií, krokov a dôsledkov, ktorý je podobný rámcu ustanovenému dohodou z Cotonou a podľa príkladu monitorovacieho mechanizmu zavedeného v dohode o partnerstve a spolupráci medzi EÚ a Turkménskom; poznamenáva, že takýto systém založený na dialógu by pomohol identifikovať a riešiť zhoršovanie stavu životného prostredia a opakované a/alebo systematické porušovanie ľudských práv v rozpore s medzinárodnými právnymi predpismi a umožnil by diskusiu o nápravných opatreniach v medziach záväzného rámca; preto žiada, aby sa v preskúmaní prehodnotila aj úloha, mandát a ciele dialógov a konzultácií v oblasti ľudských práv, ktoré by sa mali zlepšiť;
—

so zreteľom na správu Svetovej zdravotníckej organizácie (WHO) z roku 2010 s názvom Empower Women – Combating Tobacco Industry Marketing in the WHO European Region (Posilnenie postavenia žien – boj proti marketingu tabakového priemyslu v európskom regióne WHO),
47.

pripomína, že parížske zásady pre vnútroštátne inštitúcie pôsobiace v oblasti ľudských práv by mali byť vzorom pre reformu vnútroštátnych inštitúcií a agentúry FRA, a vyzýva Komisiu, Radu a Európsky parlament, aby v rámci riadneho legislatívneho postupu urýchlene zrevidovali nariadenie, ktorým sa zriaďuje agentúra FRA, aby sa rozšírili právomoci tejto agentúry tak, aby pokryli celý rozsah pôsobnosti článkov 2, 6 a 7 ZEÚ, a najmä implementáciu európskej charty inštitúciami, agentúrami, úradmi a orgánmi EÚ, ako aj činnosti členských štátov; domnieva sa, že by sa mala posilniť nezávislosť agentúry FRA, ako aj jej právomoci a pôsobnosť; domnieva sa, že vedecký výbor agentúry FRA a sieť FRANET by mali Európskemu parlamentu a národným parlamentom predložiť a každoročne zverejňovať tematickú a dôslednejšie zameranú správu posudzujúcu situáciu v členských štátoch EÚ, ako to do roku 2006 robila bývalá sieť odborníkov v oblasti základných práv; vyzýva agentúru FRA, aby v plnej miere rešpektovala článok 15 ZFEÚ otvorením svojich konaní a sprístupnením svojich dokumentov prostredníctvom verejne prístupného registra v zmysle nariadenia (ES) č 1049/2001;
87.

vyjadruje poľutovanie nad používaním technológií a služieb vytvorených v EÚ na porušovanie ľudských práv v tretích krajinách prostredníctvom cenzúry informácií, masového dohľadu, monitorovania a sledovania a vyhľadávania občanov a ich činností na (mobilných) telefónnych sieťach a na internete; vyjadruje znepokojenie nad správami o niektorých spoločnostiach z EÚ spolupracujúcich s autoritárskymi režimami, ktoré im poskytujú slobodný a neobmedzený prístup do svojich sietí a databáz pod zámienkou dodržiavania miestneho práva, ako to bolo v prípade spoločnosti TeliaSonera, ktorá má sídlo v EÚ, v niektorých bývalých sovietskych republikách; je presvedčený o tom, že európske spoločnosti, ich dcérske spoločnosti a ich subdodávatelia by mali zohrávať zásadnú úlohu pri presadzovaní a šírení sociálnych noriem vo svete, takže by mali konať v súlade s európskymi hodnotami a nikdy by nemali ohrozovať dodržiavanie ľudských práv pri svojich snahách o preniknutie na zahraničné trhy;
18.

berie však na vedomie príspevok vo výške 4 439 EUR na pracovníka na účasť na opatreniach a považuje ho za príliš vysoký; pripomína, že prostriedky z EGF by sa v budúcnosti mali prednostne vyčleňovať na odbornú prípravu a hľadanie zamestnania, ako aj na programy profesijnej orientácie, a že jeho finančný príspevok na príspevky pre prepustených pracovníkov by mali mať vždy len doplnkový charakter a mali by byť paralelné s poskytovanými príspevkami na základe vnútroštátneho práva alebo kolektívnych zmlúv;
D.

keďže dohodami Oslo z roku 1993 sa územie Predjordánska rozdelilo na tri oblasti A, B a C; keďže oblasť C pod izraelskou civilnou a bezpečnostnou kontrolou tvorí 62 % územia a je jedinou súvislou oblasťou, v ktorej sa nachádza najväčšia časť úrodnej pôdy a prírodných zdrojov v Predjordánsku; keďže v dočasnej dohode o Predjordánsku a pásme Gazy z roku 1995 sa uvádza, že oblasť C bude postupne prevedená pod palestínsku jurisdikciu;
—

so zreteľom na tretiu revíziu zoznamu kriticky dôležitých antimikrobiálnych látok pre humánnu medicínu zostaveného Svetovou zdravotníckou organizáciou (WHO) (správa z tretieho stretnutia poradnej skupiny WHO pre integrovaný dohľad nad antimikrobiálnou rezistenciou, ktoré sa konalo 14. – 17. júna 2011 v nórskom Osle) a na zoznam antimikrobiálnych látok veterinárneho významu zostavený Svetovou organizáciou pre zdravie zvierat (OIE) (zoznam OIE, máj 2007) a jeho následné zlepšenia,
10.

domnieva sa, že zvieratá by sa mali v zásade porážať čo najbližšie k miestu ich chovu, v tejto súvislosti poznamenáva, že spotrebitelia uprednostňujú kratšie časy prepravy pre zvieratá určené na porážku, ale zároveň uprednostňujú kupovať čerstvé mäso; vyzýva preto Komisiu, aby vysvetlila, aké z toho možno vyvodiť následky; uznáva, že v dôsledku nedostatočného presadzovania nariadenie nesplnilo cieľ spočívajúci v obmedzení prepravy živých zvierat na porážku, prispelo však k zlepšeniu životných podmienok zvierat počas prepravy; vyzýva členské štáty, aby riadne vykonávali existujúce právne predpisy týkajúce sa prepravy zvierat, a žiada Komisiu, aby tam, kde je to možné, podporila miestne spracovanie; domnieva sa, že cieľom politiky EÚ by malo byť pomáhať vytvárať krátke a transparentné dodávateľské reťazce a zároveň zachovať zásobovanie trhu vo všetkých členských štátoch, ako aj v najvzdialenejších regiónoch; zdôrazňuje, že právne predpisy EÚ v oblasti hygieny síce zaisťujú najvyššiu úroveň ochrany pre spotrebiteľov, nemali by však zbytočne ohrozovať rozvoj mobilných alebo malých regionálnych zariadení na porážku a spracovanie;
F.

keďže reformy sociálneho sektora a ich účinné zavádzanie sú v záujme stability a sociálnej súdržnosti rovnako dôležité ako reformy v oblasti uplatňovania zákonov a rozvoj infraštruktúry a keďže by sa táto skutočnosť mala odzrkadliť aj vo financovaní z EÚ; keďže Komisia by to preto mala vziať do úvahy v súvislosti s vypracovaním stratégie pre Albánsko na roky 2014 – 2020;
13.

pokiaľ ide o postup, domnieva sa, že: i) by mal existovať jeden súbor procesných pravidiel, ktorý by sa uplatňoval pri postupoch pred všetkými zložkami a stupňami súdu; ii) konanie pred súdom, ktoré pozostáva z písomného, predbežného a ústneho konania, zavedie vhodné prvky flexibility pri zohľadnení cieľov rýchleho a účinného konania; iii) jazykom konania na ktoromkoľvek miestnom alebo regionálnom súde by mal byť úradný jazyk zmluvného členského štátu, na ktorého území sa nachádza príslušný súd, alebo úradný jazyk určený zmluvnými členskými štátmi, ktoré majú spoločný regionálny súd; účastníci konania by mali mať možnosť vybrať si za jazyk konania jazyk, v ktorom bol patent udelený, ak to príslušný súd schváli; jazykom konania pred ústredným súdom by mal byť jazyk, v ktorom bol príslušný patent udelený; jazykom konania pred odvolacím súdom by mal byť jazyk konania pred súdom prvého stupňa; iv) súd by mal mať právomoc vydávať predbežné súdne príkazy, ktorých účelom by bolo zabrániť akémukoľvek hroziacemu porušeniu a zakázať pokračovanie údajného porušovania; takáto právomoc však nesmie viesť k nespravodlivému taktizovaniu pri výbere súdu (tzv. „forum shopping“); a v) účastníkov konania by mali zastupovať iba advokáti oprávnení na zastupovanie v konaní pred súdom niektorého zo zmluvných členských štátov; zástupcom účastníkov konania môžu pomáhať patentoví zástupcovia, ktorým by sa malo umožniť vystupovať na vypočúvaniach pred súdom;
G.

keďže v dôsledku sociálno-demografických zmien obyvatelia mnohých miest opustili svoje obydlia v starších mestských oblastiach a presťahovali sa do nových obytných štvrtí ďalej na periférii, do mestských oblastí na vonkajších okrajoch miest alebo jednoducho do nových sídlisk v blízkosti veľkých aglomerácií;
2.

vyzýva ministrov práce a sociálnych vecí členských štátov, aby sa na zasadnutí Rady EPSCO, ktoré sa bude konať vo februári 2013, dohodli na odporúčaní Rady, ktoré bude zamerané na zavedenie systémov záruk pre mladých ľudí vo všetkých členských štátoch; zdôrazňuje, že záruky pre mladých ľudí nie sú zárukami práce, ale nástrojom zabezpečujúcim, aby všetci mladí občania EÚ, osoby do 25 rokov s riadnym pobytom a čerství absolventi do 30 rokov dostali dobrú a kvalitnú ponuku práce, možnosť ďalšieho vzdelávania alebo učňovskej prípravy do štyroch mesiacov od kedy sa stali nezamestnanými alebo od skončenia formálneho vzdelávania; zdôrazňuje, že systémy záruk pre mladých ľudí by mali podstatne zlepšiť situáciu mladých, ktorí nemajú zamestnanie a nepokračujú vo vzdelávaní ani odbornej príprave; zdôrazňuje, že systémom záruk pre mladých ľudí by sa malo umožniť čerpať z osobitných foriem európskeho financovania, najmä v členských štátoch, kde je miera nezamestnanosti mladých ľudí najvyššia;
4.

vyzýva Komisiu, aby zintenzívnila rokovania so siedmimi zostávajúcimi krajinami v regióne a prijala prístup priaznivý pre rozvoj, ktorý by bol v súlade so strategickými cieľmi a prioritami regiónu a krajín v ňom a v zhode s pravidlami WTO;
12.

v súvislosti s veľkoplošnými energetickými projektmi poukazuje na možné nedostatky v kapacitách rôznych regionálnych a miestnych orgánov, ktoré by mohli byť vážnou prekážkou vo vykonávaní; preto je presvedčený, že by mali byť posilnené nielen iniciatívy JESSICA, ELENA a IEE-MLEI, ale že do roku 2018 by sa mali preskúmať všetky finančné prostriedky pridelené na tematické zamerania na nízkouhlíkové hospodárstvo v rámci politiky súdržnosti s ohľadom na mieru ich čerpania a prispôsobiť podľa potreby, a to najneskôr v rámci budúcej všeobecnej revízie VFR;
—

so zreteľom na záverečnú správu o riadení zmien skupiny na vysokej úrovni o hospodárskych a sociálnych vplyvoch priemyselných zmien (Managing change – Final report of the High Level Group on economic and social implications of industrial change) zriadenej na samite o zamestnanosti v Luxemburgu v novembri 1997 (2),
K.

keďže miera nezamestnanosti mladých mužov sa blíži k 30 %, v dôsledku čoho sa nechávajú ľahko naverbovať zločineckými skupinami a frakciami domobrany; keďže hlavným cieľom irackých orgánov by mal byť aj naďalej boj proti korupcii; keďže EÚ by mala vyvinúť maximálne úsilie o vytvorenie silných stimulov pre európske spoločnosti, aby podporovali protikorupčné opatrenia v Iraku; keďže iracké orgány by mali využívať príjmy z ropy, ktoré krajina dostáva, ako nástroj a príležitosť na udržateľnú sociálnu a hospodársku rekonštrukciu, ktorá irackej spoločnosti prinesie veľké výhody, a mali by podporovať proces demokratických reforiem;
—

so zreteľom na správu zo schôdze skupiny technických a právnych expertov s názvom Tradičné znalosti spojené s genetickými zdrojmi v kontexte medzinárodného režimu prístupu ku zdrojom a spoločného využívania prínosov (Traditional Knowledge Associated with Genetic Resources in the Context of the International Regime on Access and Benefit-Sharing, UNEP/CBD/WG-ABS/8/2, 2009),
4.

pevne verí, že vytvorenie zóny bez jadrových zbraní v regióne Blízkeho východu by výrazne posilnilo medzinárodný mier a stabilitu a mohlo by byť príkladom a pozitívnym krokom vpred pre kampaň Global Zero;
15.

považuje za poľutovaniahodné, že v Bezpečnostnej rade OSN (BR OSN) sa ešte nedosiahla dohoda o prijatí rezolúcie o situácii v Sýrii, a najmä nad tým, že táto situácia oslabuje schopnosť vyvíjať účinný tlak na ukončenie násilia v krajine; vyzýva členov Bezpečnostnej rady OSN, aby pamätali na svoju zodpovednosť voči sýrskemu ľudu; vyslovuje pochvalu za diplomatické úsilie PK/VP a členských štátov EÚ o zapojenie Číny a Ruska do tohto problému; vyzýva ich, aby v tomto úsilí pokračovali; taktiež pripomína všetkým členským štátom OSN, že sú zodpovedné za ochranu zásad, ktoré vyznáva Valné zhromaždenie OSN; vyzýva všetky štáty, aby sa pracovali na dosiahnutí toho, aby BR OSN postúpila situáciu v Sýrii Medzinárodnému trestnému súdu, a v tomto smere víta iniciatívu na čele so Švajčiarskom, ktorá spočíva v spoločnom liste v mene 58 krajín vrátane 26 členských štátov EÚ; naliehavo vyzýva vysokú predstaviteľku EÚ, aby sa osobne zapojila do budovania rozsiahlej a inkluzívnej medzinárodnej koalície na podporu takéhoto postúpenia;
20.

vyzýva členské štáty, aby sa čo najskôr dohodli na viacročnom finančnom rámci (VFR) s cieľom zabezpečiť posilnenie jeho úlohy ako zdroja veľmi potrebných dlhodobých investícií do odvetví a činností stimulujúcich udržateľný rast a bohatých na pracovné miesta; zdôrazňuje význam štruktúry rozpočtu EÚ, ktorý by mal podporovať investície do oblastí s pridanou hodnotou;
74.

trvá na tom, aby práva a slobody odborov a zastupovanie demokraticky zvolenými orgánmi zástupcov pracovníkov boli v centre každej stratégie v oblasti SZP, chváli rozsiahly rámec EÚ pre odvetvové a medziodvetvové štruktúry sociálneho dialógu a vyzýva na plnohodnotné a aktívne konzultácie s reprezentatívnymi organizáciami a najmä s odbormi a na ich zapojenie do prípravy, fungovania a monitorovania procesov a štruktúr SZP v rámci podnikov, pričom treba spolupracovať so zamestnávateľmi v rámci skutočného partnerstva; vyzýva Komisiu, aby s odbormi a predstaviteľmi pracovníkov, čo sú zásadne dôležití aktéri, zaobchádzala v rámci dialógu v súvislosti s témami spojenými so SZP ako s partnermi, a to spolu s podnikmi a inými zainteresovanými subjektmi; domnieva sa, že sociálni partneri môžu zohrávať významnú úlohu pri presadzovaní sociálnej zodpovednosti podnikov, ktorá, a to by sa malo uviesť, prispieva k sociálnemu dialógu a uľahčuje ho;
33.

naliehavo vyzýva Európsku úniu a členské štáty EÚ, aby podporili tieto návrhy: — návrh Brazílie, Kolumbie a Ekvádora na zahrnutie všetkých druhov mánt (Manta spp.) do prílohy II dohovoru CITES; a návrh Kolumbie a Ekvádora na zahrnutie ostatných druhov rají do prílohy II; — návrh Spojených štátov, podporený Ruskou federáciou, na preradenie polárnych medveďov (Ursus maritimus) z prílohy II do prílohy I dohovoru CITES; — návrh Beninu, Senegalu a Sierra Leony na preradenie druhu Trichesurus senegalensis z prílohy II do prílohy I; — návrh Austrálie na preradenie druhu Pristis microdon z prílohy II do prílohy I; — návrh Madagaskaru, Belize, Thajska a Vietnamu na zahrnutie niekoľkých druhov stromov rodu Dalbergia (Dalbergia spp.) a ebenovníkov (Diospyros spp.) do prílohy II dohovoru CITES; — zahrnutie niekoľkých druhov rastlín, ktoré sú predmetom medzinárodného obchodu ako dekoratívne rastliny (Adenia firingalavensis, Adenia subsessifolia, Cyphostemma laza, Operculicarya decaryi, Senna meridionalis, Uncarina stellulifera a Uncarina grandidieri), do prílohy II dohovoru CITES na základe návrhu, ktorý predložila jediná krajina ich výskytu – Madagaskar;
1.

víta rozhodnutie guvernérov EIB týkajúce sa zvýšenia kapitálu banky o 10 miliárd EUR, ktoré by jej malo umožniť zvýšiť v období 2013 – 2015 objem úverov až o 60 miliárd EUR a mobilizovať celkové investície vo výške 180 miliárd EUR; konštatuje však, že tieto investície by aj v prípade, že by boli zvýšené, ako sa uvádza vyššie, predstavovali ročne 0,5 % HDP EÚ; domnieva sa preto, že ďalšie zvýšenie tohto kapitálu by výrazne prospelo Únii vzhľadom na jej potrebu hospodárskeho rastu;
2.

upozorňuje na to, že je dôležité, aby sa na 57. zasadnutí Komisie OSN pre postavenie žien, ktoré sa má konať 4. až 15. marca 2013, dosiahol pozitívny výsledok, a to vrátane prijatia súboru schválených záverov zameraných na vyhliadky do budúcnosti, ktoré by zásadným spôsobom prispeli k ukončeniu násilia na ženách a dievčatách vrátane žien so zdravotným postihnutím, domorodých žien, migrantiek, dospievajúcich dievčat a žien s HIV/AIDS, čím by sa v tejto oblasti dosiahli zmeny celosvetového rozsahu;
17.

podporuje myšlienku, že zavedenie možnosti platieb vopred ihneď, ako postihnutý štát požiada o pomoc, je tiež možnou alternatívou v záujme urýchlenia sprístupnenia pomoci krajinám postihnutým veľkou katastrofou, a že by to pomohlo, aby bol Fond solidarity EÚ účinnejší; domnieva sa, že ak sa toto rozhodnutie prijme, mali by zálohy predstavovať pevnú percentnú časť z celkovej pomoci, ktorá by sa mala podľa odhadov poskytnúť, a museli by sa vrátiť do rozpočtu Únie v prípade zamietnutia žiadosti;
6.

zdôrazňuje, že politika hospodárskej súťaže musí umožniť vhodnú štátnu podporu ekologickej transformácii hospodárstva, a to najmä so zreteľom na obnoviteľné zdroje energie a energetickú efektívnosť, a že nové usmernenia by mali byť založené na tomto predpoklade;